Radan varteen rakentunut : Helsingin kadonnut Puu-Pasila elettynä ja koettuna ympäristönä
: Pro-gradu tutkielmani aihe on Puu-Pasilan kaupunginosa Helsingissä. 1800- ja 1900-lukujen vaihteessa rakentunut työväen esikaupunkialue liitettiin Helsinkiin vuonna 1912. Alue pysyi elinvoimaisema vuosikymmeniä siitä huolimatta, että alueeseen kohdistui toistuvasti voimakas purkupaine. Puu-Pasilan purkupäätös astui lopulta voimaan 1970-luvulla. Tarkastelen tutkielmassani sitä, minkälaisena alueen asukkaat itse kokivat oman asuinympäristönsä. Tutkielmani on makrohistoriallinen katsaus pieneen, paikalliseen kaupunginosaan, joka katosi Helsingin kartalta puoli vuosisataa sitten. Puu-Pasila-kokemuksen ohella pohdin työssäni paikallisuuteen liittyviä teemoja: kodin tematiikkaa sekä identiteettiä. Työni ajallinen viitekehys on toisen maailmansodan jälkeisessä, 1940–1970-lukujen välisessä ajassa. Työni perustuu vahvasti muistitiedolliseen aineistoon. Tärkeimpiä lähteitäni ovat Helsingin kaupunginmuseon, yhteistyössä Helsingin yliopiston kansantieteilijöiden kanssa toteuttama kaupunkikansantieteellinen Puu-Pasilan dokumentointityö vuosilta 1971–1972 sekä Suomalaisen Kirjallisuuden Seuran vuosina 2003–2004 toteuttama ”Kotikutoista: 1960-luvun kodista”-kyselykeräys.
Helsinki, historia, kaupunginosat, rakennushistoria, kaupunkisuunnittelu, identiteetti, kaupunkihistoria, arkkitehtuuri, ensimmäinen maailmansota, maailmansotien välinen aika, asuminen
Networked Digital Library of Theses and Dissertations